9 Bagolo ba dinageng tše di humilego ba ka hwetša go le thata go kgothaletša bana babo rena bao ba kolobeditšwego ba nywageng ya bo-20 le ya bo-30 gore ba šome kutšwanyana ka phuthegong. Bagolo ba nago le phihlelo ba dinageng tše e ka bago tše 20 ba re boditše gore ke ka baka la eng bana babo rena ba bangwe ba bafsa ba sa nyake go šoma ka phuthegong. Ba bantši ba bona ba re ge bana babo rena bao e be e sa le ba banyenyane, batswadi ba bona ga se ba ka ba ba kgothaletša go ipeela dipakane tirelong ya Jehofa. Le gona ge ba bangwe ba bona ba be ba nyaka go šoma kutšwanyana ka phuthegong, batswadi ba bona ba be ba ba kgothaletša go ipeela dipakane dithutong tše phagamego goba go atlega lefaseng le. Ka gona ga sa nka ba rutwa go etiša pele tirelo ya Modimo maphelong a bona.—Mateo 10:24.